બી.એસ. યેદીયુરપ્પા શિકારીપુરા બેઠક પરથી જીતી ગયા હતા. અહીં આ તેમની સાતમી જીત છે. શીવામોગા જિલ્લામાં આવેલ શિકારીપુરા બેઠક પર જીત મેળવનારા યેદીયુરપ્પાએ અગાઉ મતદાનના દિવસે જ દાવો કર્યો હતો કે, ભાજપ જ જીતશે અને ૧૭મી તારીખે શપથ ગ્રહણ કરશે. સાથે યેદિયુરપ્પાએ એવો પણ દાવો કર્યો હતો કે ભાજપને ૧૨૦થી ૧૨૫ બેઠકો મળશે. યેદીયુરપ્પા લિંગાયત હોવાથી તેઓ શિકારીપુરા બેઠક પરથી સરળતાથી જીતી ગયા હતા કેમ કે અહીં સૌથી વધુ લિંગાયત સમાજની વસતી છે. જ્યારે કોંગ્રેસે અહીં લિંગાયતને બદલે કુરુબા સમાજમાંથી આવતા જીબી મલટેશનને ટિકિટ આપી હતી. પરિણામના દિવસે સવારે યેદીયુરપ્પા અહીં આવેલા એક મંદિરે ગયા હતા અને ભગવાન પાસે જીતના આશીર્વાદ માગ્યા હતા.